joelniklaus/EU_Wikipedias huggingface dataset:
Karrageeni

Karrageenit ovat ryhmä sulfaattiesteriryhmiä sisältäviä polysakkarideja. Karrageeneja esiintyy erityisesti punalevissä, joissa niiden tehtävänä on toimia soluja tukevana materiaalina, kuten selluloosa kasveissa. Sulfaattiryhmien vuoksi karrageenit ovat negatiivisesti varautuneita ja hydrofiilisia. Karrageenit ovat hyytelömäistä ainetta, jota valmistetaan Pohjois-Atlantin punalevistä, kuten irlanninsammal (Chondrus crispus)- ja Gigartina stellata -levistä. Chondrus crispus -punalevästä saatava karrageeni on pääasiassa κ- ja λ-karrageenia. Sitä saadaan myös Gigartina mamillosa -lajista. 

Karrageeni on elintarvikelisäaine (E 407) jota käytetään emulgointiaineena eli sekoittamaan kaksi luonnostaan toisiinsa sekoittumatonta nestettä kuten esimerkiksi vettä ja rasvaa. Karrageenin käyttökohteita ovat esimerkiksi jäätelöt, hillot ja makeiset. Karrageenia voidaan lisätä Suomessa myös kerman joukkoon, jotta sen sisältämä vesi ja rasva eivät  erottuisi toisistaan kerman ikääntyessä.

Karrageeni on saanut nimensä irlantilaisen Carragheenan-nimisen kylän mukaan.

Karrageeni on leväkolloidi, ja sitä käytetään eläinperäisen liivatteen sijasta agar-agarin ohella kasviperäisenä hyytelöimisaineena. Karrageeneja on kolmea eri tyyppiä (κ, ι ja λ)

Terveysvaikutukset 
Poligeeni eli hydrolysoitunut karrageeni, jonka molekyylimassa on alle 20 kDa voi aiheuttaa suolistotulehduksia. Kaupallisen karrageenin keskimääräinen molekyylimassa on kuitenkin yleensä yli 200 kDa ja ihmisen ruoansulatuselimistön olosuhteet eivät ole riittävät karrageenin hydrolyysiin, joten sillä ei ole haittavaikutuksia ruoansulatuselimistössä.

Lähteet 

Elintarvikelisäaineet
Polysakkaridit
Seulonnan keskeiset artikkelit
Könsikäs

Könsikäs on slanginimitys, jota käytetään seksuaalisesti puoleensavetävästä, yleensä lihaksikkaan vartalon omaavasta mieshenkilöstä.

Katso myös 
 Pin-up-tyttö, naisen vastaava termi
 Ruumiinkuva
 Scandinavian Hunks
Könsikkäät, helsinkiläinen mieskuoro

Lähteet

Slangi
Erotiikka
Michal Vondrka

Michal Vondrka (s. 17. toukokuuta 1982 České Budějovice, Tšekkoslovakia) on tšekkiläinen jääkiekkoilija, pelipaikaltaan laitahyökkääjä. Hän pelaa Tšekin Extraliga-joukkue HC Pardubicessa.

Ura
Vondrka on HC České Budějovicen kasvatti. Hän pelasi seuran edustusjoukkueessa Extraligassa ensimmäisen kerran kaudella 2000–2001, jolloin hän teki kahdeksassa ottelussa yhden maalin. NHL-seura Buffalo Sabres varasi Vondrkan 155. pelaajana kesällä 2001. Hän ei vakiinnuttanut missään vaiheessa paikkaansa joukkueessa, ja siirtyi kesken kauden 2003–2004 HC Slavia Prahaan. Hän teki loppukaudella 37 ottelussa tehot 6+7=13 ja pelasi myös pudotuspeleissä.

Kaudella 2007–2008 hän voitti Extraligan mestaruuden. Seuraavalla kaudella hän teki 55 runkosarjaottelussa vain 22 tehopistettä, mutta pudotuspeleissä 18 ottelussa tehot 6+7=13. Kaudella 2009–2010 Vondrka teki runkosarjassa 35 pistettä ja pudotuspeleissä 13 pistettä. Kaudella 2010–2011 hän teki runkosarjassa jälleen 35 pistettä ja pudotuspeleissä 19 ottelussa tehot 4+11=15.

Huhtikuussa 2011 Vondrka siirtyi ensimmäistä kertaa urallaan muualle pelaamaan, kun hän teki yksivuotisen sopimuksen SM-liiga-seura Oulun Kärppien kanssa. Vondrka palasi kuitenkin kesken kauden Slavia Prahaan, jossa pelasi vielä 30 ottelua ja teki 31 pistettä. Kauden jälkeen hän teki sopimuksen KHL:ssä pelaavaan slovakialaisseura HC Slovan Bratislavaan.

Maajoukkue

Vondrka on edustanut Tšekkiä yhteensä kahdentoista Euro Hockey Tour -ottelun verran ja hänet valittiin joukkueen MM-leiriryhmään keväällä 2011. Vondrka pelasi myös alle 20-vuotiaiden MM-kilpailuissa vuonna 2002.

Tilastot

Lähteet

Viitteet

Tšekkiläiset jääkiekkoilijat
Buffalo Sabresin varaamat pelaajat
Vuonna 1982 syntyneet
Elävät henkilöt
Demokraattisen vasemmiston liitto

Demokraattisen vasemmiston liitto (,  lyh. SLD) on puolalainen sosiaalidemokraattinen puolue, joka on Puolan yhdistyneen työväenpuolueen seuraaja. Virallisesti se on perustettu vuonna 1999.

Kommunismin jälkeisessä 1990-luvun Puolassa SLD oli yksi suurista puolueista, ja oli mukana Puolan kansanpuolueen muodostamassa hallituksessa 1993. Tämän jälkeen SLD muodosti hallituksen vuosina 1997–2001, mutta toisella hallituskaudellaan sen suosio kärsi korruptiosyytöksistä ja epäsuositusta talouspolitiikasta. SLD:n kannatus putosi selvästi ja on pysytellyt tämän jälkeen noin vajaassa 10 prosentissa.

Demokraattisen vasemmiston liitto menetti kaikki paikkansa parlamentissa vuoden 2015 vaaleissa. Ensimmäistä kertaa kommunismin jälkeisessä Puolassa maan parlamentissa ei ollut edustettuna yhtään vasemmistopuoluetta.

Lähteet

Aiheesta muualla 

Puolalaiset puolueet
Euroopan sosialidemokraattinen puolue
Stage (televisiosarja)

{{Televisiosarja
| sarjan nimi              = Stage
| sarjan nimi-alkuperäinen = 
| kuva                     = Stage.png
| kuvateksti               = 
| tyyli                    = TositelevisioMusikaali
| kestoaika                = 45 min90 min
| tekijä                   = Marco Bjurström
| pääosissa                = Tuomarit:Marco BjurströmAntti VauramoJuontaja:Ellen JokikunnasBackstage-toimittaja:Sami Kuronensekä kilpailijat ja tähtivalmentajat
| alkuperämaa              =  Suomi
| verkko                   = Nelonen
| ensimmäinen esitys       = 13. huhtikuuta 2011
| viimeinen esitys         = 1. kesäkuuta 2011
| tuotantokaudet           = 1
| jaksot                   = 8
| tuottajat                = 
| vastaava tuottaja        = 
| linjatuottaja            = 
| ohjaajat                 = Teija Paajamaa, Tatiana Elf
| käsikirjoittajat         = Tatiana Elf
| säveltäjä                = 
| leikkaajat               = Maria Haipus, Teemu Pöllänen
| lavastaja                = 
| kuvaajat                 = 
| tuotantoyhtiö            = Zodiak Entertainment Finland Oy
| voitetut                 = 
| ehdokkuudet              = 
| kotisivu                 = http://www.nelonen.fi/stage/
| imdb                     = 
| elonet                   = 
| kuvakaappaus             = 
| kuvateksti2              = 
}}Stage on suomalainen tositelevisio- ja viihdeohjelma, jonka esittäminen alkoi Nelosella huhtikuussa 2011. Formaatin ohjelmaan on luonut Marco Bjurström, joka toimii myös ohjelman päätuomarina. Toisena vakiotuomarina toimii Antti Vauramo, minkä lisäksi jokaisessa suorassa lähetyksessä on mukana vieraileva tuomari. Ohjelman juontaa Ellen Jokikunnas. Backstage-toimittajana toimii Sami Kuronen.

 Ohjelmaidea 
Stage-ohjelmassa etsitään Suomen parasta koulumusikaalia. Ohjelmaan on valittu kuusi koulua, jotka harjoittelevat omaa musikaaliaan julkisuudesta tunnetun tähtivalmentajansa johdolla. Joka viikko kukin koulu esittää suorassa lähetyksessä yhden uuden kohtauksen musikaalistaan live-yleisön edessä. Kaksi vähiten yleisöääniä saanutta koulua joutuvat pudotusuhan alle, ja päätuomarina toimiva Marco Bjurström päättää, mikä koulu putoaa kilpailusta. Finaalissa katsojat saavat täyden päätösvallan ja katsojaäänet päättävät kumpi finalistikouluista voittaa. Voittajakoulu pääsee esittämään Marco Bjurströmin tuottamaa ja ohjaamaa musikaalia kahden viikon ajaksi Peacock-teatteriin kesällä 2011. 

 Koulut ja tähtivalmentajat 

 Vierailevat tuomarit 1. suora lähetys: Maria Sid2. suora lähetys: Aleksi Bardy3. suora lähetys: Pamela Tola4. suora lähetys: Antti Luusuaniemi5. suora lähetys: Eija Ahvo6. suora lähetys:''' Riitta Havukainen

Lähteet

Suomalaiset televisiosarjat
Kykyjenetsintäohjelmat
Musiikkiohjelmat
2010-luvun televisiosarjat
Satelliittivaltio

Satelliittivaltio tarkoittaa kansainvälisen politiikan sanastossa seurailijavaltiota, joka on muodollisesta itsenäisyydestään huolimatta toisen valtion voimakkaassa määräysvallassa ja myötäilee sen politiikkaa. Määräysvalta voi olla taloudellista, poliittista ja sotilaallista.

Katso myös 
 Etupiiri
 Nukkevaltio
 Vasallivaltio

Lähteet 

Politiikan käsitteet
Poliittinen maantiede
Krissen vaaligrilli

Krissen vaaligrilli on vuoden 2011 eduskuntavaaleihin keskittyvä keskusteluohjelma, jonka ensimmäinen jakso esitettiin Nelonen-televisiokanavalla 4. huhtikuuta 2011. Ohjelman jokaisessa jaksossa on vieraana jonkin puolueen edustajia. Vakiovieraana ohjelmassa on stand up -koomikko Pirjo Heikkilä sekä yksi vaihtuva koomikko.

Jaksot

2010-luvun televisiosarjat
Keskusteluohjelmat
Viihdeohjelmat
Suomalaiset komediasarjat
Energia Britanniassa

Energia Britanniassa kuvaa Britannian energian ja sähkön tuotantoa ja kulututusta. Britannian energiapolitiikka kuvaa energiapolitiikkaa, mukaan lukien energiantuotannon toimijat ja eri näkemykset.

Britanniassa oli aiemmin suuret hiilikaivokset, joita vahva ammattiliitto yritti Margaret Thatcherin pääministeriaikana tuloksetta puolustaa vuosien 1984–1985 kaivoslakolla, vaikka hallituksen energiapolitiikka oli jo siirtymässä Pohjanmeren öljy- ja kaasulöytöjen myötä kivihiilestä maakaasuun ja ydinvoimaan. Vuonna 2004 maakaasun tuotanto oli huomattavaa. Nykyään Britannia on energiassa tuontiriippuvainen. Ainakin vuonna 2009 Britannia oli johtavia maakaasun (10.) ja kivihiilen (7.) maahantuojia maailmassa. Yhä Britanniassa energiaomavaraisuus on suurempi kuin monissa keskieuroopan maista. Vuonna 2008 energian tuonti suhteessa primaarienergiaan oli Britanniassa 28 % ja Ranskassa 52 % (prim energia: Ranska 3 099 TWh ja Britannia 2 424 TWh).

Vuonna 2012 yli 40 prosenttia Britannian sähköstä tehtiin kivihiilellä, mutta vuonna 2017 osuus oli pudonnut kahteen prosenttiin. Vuonna 2016 Britanniassa on suljettu kolme kivihiilivoimalaa. Tammikuussa 2018 Britanniassa on jäljellä kahdeksan kivihiilivoimalaa, joista yksi suljetaan vuoden 2018 aikana, suurin osa lopetetaan vuoteen 2022 mennessä ja loput lokakuussa 2025 kun uudet päästörajat tulevat voimaan.

Energiantuotanto, tuonti ja hiilidioksidipäästöt

Energialähteittäin

Hiili
Britannia teollistui omien hiilikaivostensa energialla. Hiilen käyttö aiheutti suuret ilmansaaste ongelmat varsinkin kaupungeissa. Lontoon savusumu on historiallinen käsite.

Maakaasu
Vuonna 2005 Britannia tuotti 3,2 % maailman maakaasusta ollen 5. tuottajista Venäjän, Yhdysvaltojen, Kanadan ja Algerian jälkeen. Vuonna 2009 Britannian oma kaasuntuotanto väheni ja maakaasua myös tuotiin.

Sähkö
Britannia oli 9. maailman sähköntuotannon määrässä vuonna 2004. Vuonna 2008 Britannia ei ollut kärki 10-ryhmässä sähkön kulutuksessa.

Britanniassa sähköä tuotettiin vuosina 2004-2009 pääasiassa fossiilisella energialla ja 15-20 % ydinvoimalla. Vuonna 2008 nettosähkönkulutus - häviöt oli Britanniassa 372 TWh, josta maakaasulla tuotettiin 177 TWh. Vuonna 2009 sähkönkulutuksesta oli 73,5 % fossiilista, 18,7 % ydinvoimaa, 7,1 % uusiutuvaa sähköä ja 0,8 % tuontia.

Uusiutuva energia Britanniassa

Britanniassa oli tuulivoimaa 0,8% vuonna 2005 ja 3,2% vuonna 2010. Tavoite on 20,8 % vuonna 2020. Britannian tavoite on 117 TWh uusiutuvaa sähköä vuonna 2020 sisältäen 78 TWh tuulivoimaa, 6 TWh vesivoimaa, 26 TWh biosähköä, 2 TWh aurinkosähköä PV ja 4 TWh aalto- ja vuorovesisähköä vuonna 2020 (yhteensä vastaten 32 % Britannian sähkönkulutuksesta).

Yritykset
BP on lontoolainen öljy-yritys, joka on suurin brittiyritys ja suurimpia yrityksiä maailmassa.

Lähteet 

Energia Yhdistyneessä kuningaskunnassa
Falcon Heavy

Falcon Heavy on yhdysvaltalaisen SpaceX-yhtiön Falcon-rakettiperheeseen kuuluva raskas kantoraketti. Sen kapasiteetti on 64 800 kilogrammaa matalalle Maan kiertoradalle. Se on maailman tehokkain käytössä oleva kantoraketti, kunnes NASA saa valmiiksi Space Launch System -kantorakettinsa. 

Kaksivaiheisen raketin pääosan kyljellä on kaksi lisärakettia. Se rakentuu vahvasti keskiraskaan Falcon 9:n pohjalle. Keskiraketti on Falcon 9 -raketti hieman muunneltuna, ja sivuraketit ovat saman raketin ensimmäiset vaiheet.

Space X kertoo sivuillaan laukaisun hinnaksi 90 miljoonaa dollaria (8 tonnia geostationaariselle siirtoradalle). Esimerkiksi Yhdysvaltain avaruushallinnon Nasan tulevan SLS-kantoraketin lennon kulut ovat noin miljardi dollaria, koska siinä ei käytetä raketin vaiheita uudelleen.

Lennot

Ensilento 
Syyskuun 2016 alussa sattuneen Falcon 9 -raketin räjähdyksen ja vuoden 2017 kireän lentoaikataulun vuoksi SpaceX teki ensimmäisen koelaukaisun 6. helmikuuta 2018 Cape Canaveralista Floridasta. Elon Musk arveli hieman ennen laukaisua ensimmäisen koelaukaisun olevan haastava ja epäonnistumisen todennäköisyys on maininnanarvoinen. Syynä tähän hän kertoo aiempien testien mahdottomuuden maanpinnalta käsin. 

Ensimmäisen Falcon Heavy -raketin lasti ei ollut erityisen arvokas, avaruuteen lähetettiin Muskin oma käytetty keskiyönpunainen Tesla Roadster -sähköauto. Sen kyydissä on nukke, jonka päälle on puettu SpaceX:n suunnittelema avaruuspukukonsepti. Yhtiön mahdollisesti tulevilla miehitetyillä avaruuslennoilla tullaan käyttämään samaa pukua. Laukaisu onnistui, ja Tesla lähti ellipsin muotoiselle radalle kiertämään Aurinkoa. Rata vie sen myös lähelle Marsia.

Raketin kaksi sivuilla ollutta lisärakettia laskeutuivat onnistuneesti samanaikaisesti takaisin Cape Canaveraliin. Keskiraketin piti laskeutua autonomiselle lautalle Floridan rannikolle, mutta kaksi kolmesta moottorista ei käynnistynyt lainkaan. Tämän seurauksena raketti laskeutui sadan metrin päähän lautasta, osuen mereen 480 kilometrin tuntivauhdilla ja tuhoutui täysin. Onnettomuuden syyksi SpaceX kertoo rakettimoottorien uudelleensytytykseen käytetyn sytytysaineen TEA-TEB (trietyylialumiini-trietyyliboraani) -yhdistelmän loppuneen kesken.

Myöhemmät lennot 
Falcon Heavy on valittu Nasan vuonna 2024 laukaistavaan Europa Clipper -tehtävään. Falcon Heavy valittiin koska Space Launch System ei olisi valmis laukaisuhetkeen mennessä ja koska se tarvitsisi lisärahoitusta havaittujen ongelmien ratkaisemiseen. Falcon Heavy pystyisi suorittamaan tehtävän ilman painovoima-apua Venuksesta, jolloin Clipper-alukseen ei tarvitse lisätä lämpösuojausta.

Katso myös
Luettelo Falcon-rakettiperheen laukaisuista

Lähteet

Aiheesta muualla 

 Falcon Heavy – SpaceX

Falcon-rakettiperhe
Rakettivaiheet
Albright

Albright on seuraavien henkilöiden sukunimi:

 Charles Albright (s. 1933), yhdysvaltalainen epäilty sarjamurhaaja
 Madeleine Albright (1937–2022), Yhdysvaltojen ent. ulkoministeri
 Tenley Albright (s. 1935), yhdysvaltalainen taitoluistelija
 William Albright (1944–1998), yhdysvaltalainen säveltäjä, pianisti ja urkuri.
 William F. Albright (1891–1971), yhdysvaltalainen arkeologi ja kielitieteilijä

Kuvitteellisia henkilöitä

 Mary Albright, Kolmas kivi auringosta -televisiosarjan henkilöhahmo
Deconstruction

Deconstruction on Devin Townsendin kahdestoista studioalbumi sekä kolmas neljästä suunnitellusta The Devin Townsend Project -nimikkeen alla tehdystä studioalbumista. Se julkaistiin 17. kesäkuuta 2011.

Tuoreen KaaosTV:n haastattelun mukaan albumi on konseptialbumi, joka kertoo miehestä joka joutuu Helvettiin ja tapaa paholaisen. Aikanaan paholainen lupaa paljastaa hänelle maailmankaikkeuden salat ja tarjoaa hänelle juustopurilaisen, mutta mies onkin kasvissyöjä eikä voi syödä purilaista, todeten näin matkansa merkityksettömäksi. Albumi on luonteeltaan humoristinen sekä kaoottinen, mikä eroaa Townsendin tuoreesta tuotannosta.

Kappaleet 
Kaikki kappaleet säveltänyt ja sanoittanut Devin Townsend.

Kokoonpano 
 Devin Townsend – laulu, kitarat, basso, kosketinsoitin, musiikkiohjelmointi
 Ryan Van Poederooyen – rummut
 Dirk Verbeuren (Soilwork) – rummut
 Mikael Åkerfeldt (Opeth, Bloodbath) – Laulu kappaleessa "Stand"
 Ihsahn (Emperor) – Laulu kappaleessa "Juular"
 Tommy Giles Rogers (Between the Buried and Me) – Laulu kappaleessa "Planet of the Apes"
 Joe Duplantier (Gojira, Cavalera Conspiracy) – laulu kappaleessa "Sumeria"
 Paul Masvidal (Death, Cynic) – laulu kappaleessa "Sumeria"
 Greg Puciato (The Dillinger Escape Plan) – laulu kappaleessa "The Mighty Masturbator"
 Floor Jansen (Revamp, Nightwish) – laulu kappaleessa "Pandemic"
 Oderus Urungus (Gwar) – laulu kappaleessa "Deconstruction"

Arvostelut 
 
 
 Kaaoszine: 10/10
 
 Rumba:

Lähteet 

Devin Townsendin albumit
Konseptialbumit
Vuoden 2011 albumit
Strapping Young Lad (albumi)

Strapping Young Lad on kanadalaisen saman nimisen yhtyeen eponyymin nimen mukaan nimetty kolmas studioalbumi, joka julkaistiin 11. helmikuuta 2003.

Kappaleet 
Kaikki kappaleet kirjoittanut Strapping Young Lad, ellei toisin mainita.

Detox (live, vain Australian painos)
Underneath the Waves (live, vain Japanin painos)

Kokoonpano 
Yhtye
 Devin Townsend – kitara, laulu, kosketinsoitin, samplet, äänitekniikka, tuotanto
 Gene Hoglan – rummut
 Jed Simon – kitara, kosketinsoitin, samplet
 Byron Stroud – basso

Muut laulajat
 Chris Valagao Ani Kyd, Tammy Theis, Marnie Mains, Carla Levis ja Laurielynn Bridger

Arvostelut 
 AllMusic 
 Chronicles of Chaos: 8/10
 Imperiumi.net

Lähteet

Aiheesta muualla 
 

Strapping Young Ladin albumit
Vuoden 2003 albumit
Matilda Gyllenberg

Matilda Gyllenberg on suomenruotsalainen toimittaja. Gyllenberg on juontanut ruotsinkielisiä uutisia, TV-Nyttiä, ruotsinkielisiä uutisia Ykkösen Aamu-TV:n yhteydessä, ja aamuohjelma Min Morgonia.

Gyllenberg on toiminut myös näyttelijänä ja käsikirjoittajana.

Lähteet
http://svenska.yle.fi/program/visa.php?pid=minmorgon 
http://svenska.yle.fi/nyheter/sok.php?id=202232&lookfor=&sokvariant=arkivet&advanced=yes&antal=10
http://www.myspace.com/flingdrama

Suomalaiset televisiojuontajat
Syntymävuosi puuttuu
Elävät henkilöt
Fred Willard

Frederick Charles ”Fred” Willard (18. syyskuuta 1933 Shaker Heights, Ohio – 15. toukokuuta 2020 Los Angeles, Kalifornia) oli yhdysvaltalainen koomikko ja näyttelijä, joka tunnettiin improvisaatiotaidoistaan. Hänet tunnetaan muun muassa Christopher Guestin pseudodokumenteista Hei me rokataan!, Broadwayn kutsu, Best in Show, Hei me folkataan ja Ja Oscarin saa... kuten myös televisiosarjasta D.C. Follies. Hän sai kolme Emmy-ehdokkuutta Robert Baronen appiukon roolista televisiosarjassa Kaikki rakastavat Raymondia.

Filmografia

Valikoitu elokuva ja televisiohistoria

Lähteet

Aiheesta muualla 
 

Vuonna 1933 syntyneet
Vuonna 2020 kuolleet
Yhdysvaltalaiset koomikot
Yhdysvaltalaiset elokuvanäyttelijät
Yhdysvaltalaiset televisionäyttelijät
Devlab

Devlab on kanadalaisen muusikon Devin Townsendin kuudes sooloalbumi sekä ensimmäinen ambient-albumi. Se julkaistiin 4. joulukuuta 2004 Townsendin omalla levymerkillä HevyDevy Records. Townsend kutsuu itse musiikkia metalliambientiksi ja se luokitellaan miehen kokeiluksi. Se on hyvin tekninen albumi ja se voidaan laskea jopa konemusiikiksi. Albumin raitoja ei ole varsinaisesti nimetty, joten ne on vain numeroitu.

Kappaleet
Kaikki kappaleet kirjoittanut Devin Townsend.

Lähteet 

Vuoden 2004 albumit
Devin Townsendin albumit
Ambient-albumit
Rebekka (romaani)

Rebekka () on Daphne du Maurierin kirjoittama romaani. Kun se julkaistiin vuonna 1938, du Maurier nousi – suureksi yllätyksekseen – yhdeksi tuon ajan suosituimmista kirjailijoista. Rebekkaa on luonnehdittu yhdeksi hänen parhaista töistään. Kirjassa on huomattu yhtäläisyyksiä Charlotte Brontën Kotiopettajattaren romaaniin. Du Maurier kirjoitti suuren osan romaanista Egyptin Aleksandriassa, jonne hänen miehensä oli tuolloin lähetetty.

Perintö 
Kun Rebekka julkaistiin ensimmäisen kerran, sitä painettiin 20 000 kappaletta ja se oli huikea menestys. Se ei kuitenkaan ollut kriitikoiden suosiossa. The Times -lehti luonnehti romaania seuraavasti: ”aineisto on vähäpätöistä... mikään tässä ei yllä pienoisromaanin tasolle...”. Muutama näki romaanissa sen, mitä kirjailija halusi heidän näkevän: voimakkaan miehen ja heikon naisen suhteen tarkastelun.

Sovitukset

Elokuvat 
Alfred Hitchcock ohjasi romaanin pohjalta ensimmäisen yhdysvaltalaisen elokuvansa Rebekka vuonna 1940. Hitchcockin elokuvista se oli ainoa, joka voitti parhaan elokuvan Oscar-palkinnon. Rebekka oli Hitchcockin toinen ohjaus du Maurierin teoksen pohjalta. Hänen edellinen ohjaustyönsä Jamaica Innin rannikkorosvot perustui niin ikään du Maurierin romaaniin.  Hitchcockin kolmas du Maurier -filmatisointi oli Linnut vuonna 1960.  Daphne Du Maurierin isä, näyttelijä, tuottaja ja kirjailija Gerald du Maurier, oli Hitchcockin ystävä. Siksi Daphne du Maurier lienee ollut yksi Hitchcockin suosikkikirjailijoista. Hitchcock ei näet ole tehnyt kenenkään muun kirjailijan teoksista näin monta elokuvasovitusta.

Romaanit 
Romaani on innoittanut kolmea uutta kirjaa ja kirjailijaa:

 Rebekan varjo (Mrs de Winter) (1993), kirjailijalta Susan Hill 
 The Other Rebecca (1996), kirjailijalta Maureen Freely
 Rebecca's Tale (2001), kirjailijalta Sally Beauman

Katso myös
Kaikkien aikojen 100 parasta rikosromaania

Lähteet

Viitteet

Kirjallisuutta
 

Vuoden 1939 kirjat
Brittiläiset rikosromaanit
Rakkausromaanit
Virta (televisiosarja)

Virta on Rike Jokelan ohjaama, suomalainen televisiosarja. Sen ensimmäinen osa esitettiin Nelosella torstaina 7. huhtikuuta 2011. Virta on dekkarisarja, jota on kuvailtu suomalaisten vastauksena Beckin ja Wallanderin heittämään haasteeseen.

Pääosissa

Muissa rooleissa

Jaksot

Lähteet 

Suomalaiset rikossarjat
2010-luvun televisiosarjat
Suomalaiset televisiosarjat
Nelosen televisio-ohjelmat
Heavy as a Really Heavy Thing

Heavy as a Really Heavy Thing on Strapping Young Ladin esikoisalbumi, joka julkaistiin 4. huhtikuuta 1995.

Kappaleet 
Kaikki kappaleet kirjoittanut Devin Townsend, ellei toisin mainita.

Kokoonpano 
 Devin Townsend – kitara, laulu, kosketinsoitin, musiikkiohjelmointi, miksaus, editointi, tuotanto, sovitukset, visuaalinen suunnittelu
 Adrian White – rummut
 Jed Simon – muu kitara (kappaleet 6 ja 8)
 Chris Byes – rummut (kappaleet 6 ja 7)
 Chris Meyers – muu kosketinsoitin (kappaleet 3 ja 8)
 Greg Price – avustava rumpuohjelmoija (kappaleet 8 ja 9)
 Smokin' Lord Toot – rummut (kappale 4)
 Stooly and E: Val Yum – Bon Jovi gang vocals
 Ashley Scribner – basso
 Mike Sudar – kitara

Arvostelut 
 AllMusic: 
 Chronicles of Chaos: 7/10
 Sea of Tranquility:

Lähteet

Aiheesta muualla 
 

Vuoden 1995 esikoisalbumit
Strapping Young Ladin albumit
Federico Leo

Federico Leo (s. 27. elokuuta 1988 Varese) on italialainen moottoriurheilija. Hän aloitti uransa vuonna 2005 Italian Formula Junior-sarjassa sijoittuen sijalle 13. Seuraavana vuonna hän sijoittui 12:nneksi. Samana vuonna Leo kilpaili Italian Formula Renault-sarjassa sijoittuen 15:nneksi. Seuraavana vuonna hän ei saavuttanut pisteitä. Vuonna 2008 Leo kilpaili Saksan F3-sarjassa sijoittuen yhdeksänneksi. Hän ajoi myös kaksi kilpailua Britannian F3-sarjassa. Vuonna 2009 Leo kilpaili Formula Renault 3.5 sarjassa sijoittuen 21:ksi. Leo jatkoi sarjassa vuonna 2010 sijoittuen 17:nneksi. Samana vuonna Leo ajoi neljä kilpailua Auto GP-sarjassa. Leo ajoi myös kaksi kilpailua GP2-sarjassa saavuttamatta pisteitä ja kaksi kilpailua Le Mans Series-sarjassa sijoittuen 17:nneksi.

GP2 -tulokset 

Italialaiset autourheilijat
Vuonna 1988 syntyneet
Formula Renault 3.5 -kuljettajat
GP2-kuljettajat
Elävät henkilöt
Kari Peitsamo Road Hogs

Kari Peitsamo Road Hogs oli Kari Peitsamon johtama yhtye.

Yhtyeen ensimmäisessä kokoonpanossa trion rytmiryhmän salanimien takaa löytyivät Hybrid Children -yhtyeen laulaja-kitaristi Jasse Salonen bassossa ja mediapersoona Wallu Valpio rummuissa. Tällä kokoonpanolla yhtye julkaisi ensimmäisen levynsä, In Memory of Rigger Dan, toukokuussa 2011. Levyn tuotti Vilunki 3000. Kesällä 2011 Salonen ja Valpio erosivat yhtyeestä. Elokuussa 2011 Peitsamo ilmoitti vieraskirjassaan, että uudet jäsenet ovat Kari Killer Karlson (basso) ja Rock Mauri (rummut).

Joulukuun 2011 Peitsamo-haastattelussa jäseniksi mainitaan rumpali Sande Vettenranta ja basisti Miki Peltola. . Tämä kokoonpano levytti albumit Rautahepo ja Kitarani haluaa rakastella äitiäsi rajusti vuonna 2012.

Maailiskuussa 2013 julkaistiin albumi Pahat pojat ovat jälleen täällä. Yhtyeen kokoonpano oli jälleen muuttunut. Uuden Road Hogsin muodostivat, Kari Peitsamon lisäksi, Sidi Selin (basso) ja Harri Mäkinen (rummut).

Yhtye soitti viimeisen keikkansa vappuna 2014.

Diskografia 
 In Memory of Rigger Dan (2011)
 Rautahepo (2012)
 Kitarani haluaa rakastella äitiäsi rajusti (2012)
 Pahat pojat ovat jälleen täällä (2013)

Lähteet

Aiheesta muualla 
 Ilkka Mattila: Kari Peitsamo kokosi uuden yhtyeen ja hylkäsi politiikan Helsingin Sanomat 20.5.2011.
 Hippo Taatila: Haastattelussa Kari Peitsamo – ”Meillä on stadionbändin eleet ja tarvitsemme stadionbändin liksan” Rumba 13.6.2011.
 Haastattelussa: Kari Peitsamo Turku Rock City 29.7.2011.

Road Hogs
Suomalaiset rockyhtyeet
Vietnamin presidentti

Vietnamin presidentti () on Vietnamin valtionpäämies. Presidentti valitaan viiden vuoden välein, ja hänen roolinsa on pitkälti seremoniallinen. Presidentin tehtäviin kuuluu muun muassa nimittää pääministeri. Nykyinen presidentti on Nguyễn Xuân Phúc, huhtikuusta 2021 lähtien.

Luettelo Vietnamin presidenteistä (1992 alkaen)

Lähteet 

Luettelot presidenteistä
Lanús Partido

Lanús Partido on Suur-Buenos Airesin alueella oleva kunta (partido) Buenos Airesin maakunnassa. Alueella oli vuonna 2010 noin 450 000 asukasta. Alueen pääkaupunki on Lanús. Muita kaupunkeja ovat muun muassa Gerli, Monte Chingolo, Remedios de Escalada ja Valentín Alsina. Jalkapalloseura Club Atlético Lanús on kotoisin Lanúksen kaupungista.

Lähteet

Argentiinan maantiede
Angry Birds Seasons

Angry Birds Seasons on Rovio Entertainmentin kehittämä ja julkaisema pulmapeli, joka on seuraaja alkuperäiselle Angry Birdsille. Peli julkaistiin useille eri mobiilialustoille ja Microsoft Windowsille 21. lokakuuta 2010.

Pelaaminen 
Angry Birds Seasonsin idea on sama kuin Angry Birdsissä. Pelaajan täytyy tuhota erilaisissa rakennelmissa olevat vihreät siat ampumalla lintuja ritsalla. Pelaaja saa tietyn määrän lintuja tietyssä järjestyksessä, joiden avulla pitää läpäistä kenttä. Pelissä esiintyi ensimmäistä kertaa oranssi lintu ja pinkki lintu. Oranssi lintu osaa pullistua pallokalan tavoin. Se lisättiin Angry Birdsiin myöhemmin versiossa 2.0.0 ja Angry Birds Rioon versiossa 1.4.2. Versiossa 2.5.0 esitelty pinkki lintu taas puhaltaa ampumisensa jälkeen saippuakuplia, jotka nostavat ympärillään olevia kappaleita ilmaan ja pudottavat ne myöhemmin maahan. Pinkki lintu lisättiin alkuperäiseen Angry Birdsiin versiossa 3.0.0.

Julkaisu 
Alun perin Rovio julkaisi Angry Birdsin vain halloween-versiona Applen iOS:lle nimellä Angry Birds Halloween. Tämän jälkeen joulukuussa julkaistiin Angry Birds Seasons, jossa oli kaksi teemaa: ”Trick or Treat” (halloween-teema') ja ”Season’s Greedings” (jouluteema). Seasons julkaistiin nyt myös Android- ja Symbian^3-alustoille. Sen jälkeen peliin ollaan julkaistu paljon eri teemoja. Helmikuussa julkaistiin ”Hogs and Kisses” (ystävänpäiväteema), maaliskuussa ”Go Green, Get Lucky” (irlantilaisen Pyhän Patrickin päivän teema), huhtikuussa ”Easter Eggs” (pääsiäisteema). Kesäkuussa julkaistiin ”Summer Pignic” (kesäteema). Tämän jälkeen syyskuussa julkaistiin ”Mooncake Festival” (kiinalaisen keskisyksyn juhlan teema).

21. lokakuuta 2010 julkaistiin ”Ham’o’Ween”, toinen halloween-teema, jonka jälkeen julkaistiin joulukuussa ”Wreck the Halls”, toinen jouluteema. Tammikuussa 2011 julkaistiin ”Year of the Dragon” (kiinalaisen uudenvuoden teema). Maaliskuussa julkaistiin ”Cherry Blossom” (japanilaisen hanamin teema), kesäkuussa ”Piglantis”, toinen kesäteema, ja elokuussa ”Back to School” (koulun alkamispäivän teema).

23. lokakuuta 2012 Seasons 2011 ja Seasons 2012 vaihtuivat nimille Season 1 ja Season 2. Lisäksi julkaistiin uusi ryhmä, Season 3, jonka ensimmäinen episodi on kolmas halloween -teema, ”Haunted Hogs”. Joulukuun ensimmäinen päivä julkaistiin ”Winter Wonderham” (kolmas jouluteema). Huhtikuussa 2013 kaikkiin Season 3:n episodeihin lisättiin kolme kerättyjen tähtien määrän perusteella aukeavia erikoistasoa. Samalla episodin ”Winter Wonderham” taustaväri oli muutettu purppurasta siniseksi. Toukokuussa 2013 julkaistiin uusi taikuriteemainen episodi, ”Abra-Ca-Bacon”.

Joulukuussa 2013 julkaistiin Season 4 -ryhmän ensimmäinen episodi nimeltä "Arcitc Eggspedition", jossa on jouluteema. Ryhmän toinen episodi, "South Hamerica" julkaistiin heinäkuussa 2014. Sen teemana on atsteekkien kalenteri.

Lähteet

Pulmapelit
Angry Birds‎
Vuoden 2010 videopelit
Android-pelit
IOS-pelit
WebOS-pelit
Symbian-pelit
BlackBerry-pelit
Windows-pelit

nl:Angry Birds#Angry Birds Seasons
Retkikunta 27

Retkikunta 27 () oli Kansainvälisen avaruusaseman 27. miehistö. Retkikunta alkoi 16. maaliskuuta 2011 Sojuz TMA-01M:n irtautuessa asemasta.

Asemalle jääneet Retkikunta 26:n miehistön jäsenet Dmitri Kondratjev, Catherine Coleman ja Paolo Nespoli jatkoivat Retkikunta 27:n jäseninä. Kolme uutta miehistön jäsentä saapuivat Sojuz TMA-21:n mukana asemalle 6. huhtikuuta 2011. 

Retkikunta päättyi 23. toukokuuta 2011 Sojuz TMA-20:n irtautuessa asemasta, vaikka aseman komentajuus oli juhlallisesti luovutettu Retkikunta 28:n miehistölle jo päivää aikaisemmin.

Retkikunta 27:n aikana asemalta irtautui venäläinen Progress M-09M ja japanilainen Kounotori 2 eli HTV-2 huoltoalus, saapui Sojuz TMA-21 ja Progress M-10M huoltoalus, sekä tapahtui avaruussukkula Endeavourin viimeinen lento STS-134 avaruusasemalle.

Miehistö

Lähde NASA

Lähteet

Aiheesta muualla 

NASAn Expedition 27 Main Page 
Retkikunta 27:n videoita NASAtelevisionin YouTube-kanavalla
Current ISS On-Orbit Status Report 
Kansainvälisen avaruusaseman NASAn kotisivu 
kansainvälisen avaruusaseman miehistöt 

Kansainvälinen avaruusasema
Moska (televisiosarja)

Moska on Jari Tervon käsikirjoitukseen perustuva suomalainen sarja, joka alkoi Yle TV1:n Kotikatsomon uudella sunnuntaipaikalla 9. lokakuuta 2011. Tapahtumat keskittyvät lehden toimituskuntaan ja lehden kirjoitusten kohteena oleviin ihmisiin. Sarjassa sivutaan päivän politiikkaa ja julkisuutta sen kiroineen ja ansioineen. Sarjan ohjasi Pirkka-Pekka Petelius ja sen tuotti Ilmo Laevuo Tuotanto Oy Säihkystä.

Jaksot

Rooleissa

Vastaanotto
Helsingin Sanomien Leena Virtanen kirjoitti Moskan olevan ”sen luokan halpis, että nolottaa”. Hänestä Moska näyttää keskinkertaiselta saippuasarjalta, joka on tehty niin halvalla ettei kohtauksia edes ole harjoiteltu: ”Sarjaan on jäänyt kiusallisia taukoja, epävarmaa tuijottelua ja jopa takeltelevia repliikkejä.”

Lähteet
 Yle.fi − Kohtaus: Moska on syksyn sana Kotikatsomossa 
 
 YLE TV1 Juttuarkisto: Moska

Viitteet

Suomalaiset televisiosarjat
2010-luvun televisiosarjat
Uudenkaupungin uusi kirkko

Uudenkaupungin uusi kirkko on punatiilinen kirkko, joka sijaitsee Uudessakaupungissa.

Historia 
1620-luvulla valmistunut Uudenkaupungin vanha kirkko oli jo huonossa kunnossa, jolloin vanha kirkko haluttiin remontoida. Korjaussuunnitelma annettiin lääninarkkitehti Georg Theodor von Chiewitzille, joka tuli tarkastamaan kirkon kunnon vuonna 1853. Hänen ehdotuksensa perusteella kaupunkiin päätettiin rakentaa kokonaan uusi kirkko. Kaupungissa sattuneen vuoden 1855 tulipalon jälkeen Chiewitz ehdotti kirkon rakennuttamista torin pohjoispuolelle. Hän myös suunnitteli kirkon. Kirkon rakennustyöt aloitettiin vuonna 1858 ja se valmistui vuonna 1863. Kirkon avajaisia vietettiin seuraavana vuonna. Muurarimestarina toimi David Lönnroth.

Lähteet

Aiheesta muualla 

Uudenkaupungin seurakunta  

Uudenkaupungin kirkkorakennukset
Georg Theodor Chiewitzin suunnittelemat rakennukset
Suomen kivikirkot
Suomen 1860-luvulla rakennetut kirkot
Neuzellen luostaripanimo

Neuzellen luostaripanimo GmbH () on saksalainen olutpanimo, joka sijaitsee itäisessä Saksassa, Brandenburgin Neuzellessa.

Tuotteet
Olutpanimo tunnetaan erikoisista tuotteistaan kuten vitaminoidusta, spirulinaa ja flavonoideja sisältävästä oluesta. Panimon oluita ovat Schwarzer Abt, Apfel Bier, Neuzeller Pilsner, Neuzeller Bock, Neuzeller Porter, Neuzeller Malz, Radler Fritz ja Kirsch Bier, joka on mieto kirsikkamehulla maustettu olut.

Lähteet

Aiheesta muualla
Viralliset kotisivut 

Saksalaiset panimot ja olutmerkit
Käsipallon cup-voittajien cup

Käsipallon cup-voittajien cup on vuosittain järjestettävä kilpailu Euroopan seurajoukkueille. Cupiin osallistuu maiden cup-mestarit.

Kaudella 2012/13 kilpailu lopetettiin ja yhdistettiin EHF Cupiin.

Mestarit

Käsipallokilpailut
Matti Louhi

Matti Louhi (22. marraskuuta 1936 Toivakka – 15. huhtikuuta 2020 Jyväskylä) oli suomalainen graafinen muotoilija ja kuvittaja.

Louhi syntyi Toivakassa ja opiskeli Jyväskylässä sekä Birminghamissa, Englannissa. Hän teki joitakin omia lastenkirjoja ja muutamia käsikirjoituksia Pikku Kakkonen -lastenohjelmaan, mutta ennen kaikkea kuvituksia. Louhi toimi Jyväskylän kulttuurilautakunnan jäsenenä 1990-luvulla.

Tunnustukset
Louhi sai vuonna 1974 Hans Christian Andersen -palkinnon kunniamaininnan kirjastaan Torvi, joka ei lakannut soimasta.

Kuvituksia
Louhi kuvitti kirjojen kansia, yhteensä noin 850 kappaletta alkaen 1970-luvulta. Näistä tunnetuimpia ovat olleet:
 J. R. R. Tolkien -suomennosten Taru sormusten herrasta, Silmarillion ja Keskeneräisten tarujen kirja.
 3 etsivää -nuortenkirjasarjan kannet.
 Kalle Päätalon useiden kirjojen kannet. 
 Erotica-sarjan kannet.

Matti Louhen kirjoittamia kirjoja 
 Torvi, joka ei lakannut soimasta ; kertonut ja kuvittanut Matti Louhi. Gummerus 1971
 Sipi.. sipi.. : kuvitettuja tosiasioita Raflakahlaajista. Rantaloma, Jyväskylä 1972, täyd. painos 1974
 Kenraali Kuperkeikan ja hänen hevosensa Hirnuvirnun seikkailuja : pudonnut pilvi. Gummerus 1973
 Kuti, kuti, tyttölintu!. Gummerus 1974, 2. painos Rantasipi, Jyväskylä 1986
 Matka kellojen kaupunkiin ; teksti ja kuv. Matti Louhi. WSOY 1978, 9. painos 1994
 Laulavat lapaset ; kert. ja kuv. Matti Louhi. Talli-iltain tarinoita-sarja. Vaasa Oy, Vaasa 1981

Lähteet

Aiheesta muualla
 Kontuwiki
 Matti Louhen muistokirjoitus Helsingin Sanomissa

Suomalaiset muotoilijat
Suomalaiset kuvittajat
Suomalaiset lasten- ja nuortenkirjailijat
Vuonna 1936 syntyneet
Vuonna 2020 kuolleet
Joonas Jokinen

Joonas Jokinen (s. 21. kesäkuuta 1995 Helsinki, Suomi) on suomalainen jalkapalloilija, joka on tällä hetkellä vailla seuraa. Aikaisemmin hän edusti myös Suomea U16- ja U-19-tasolla.Hänen pelipaikkansa on hyökkääjä.

Jokinen on FC Reippaan kasvatti. Huhtikuussa 2011 video hänen tekemästään rangaistuspotkumaalista levisi YouTube-sivustolla. Videolla Jokinen potkaisee pallon maaliin tehden samalla takaperinvoltin.

Lähteet

Suomalaiset jalkapalloilijat
Vuonna 1995 syntyneet
Elävät henkilöt
L.A. Noire

L.A. Noire on Team Bondin kehittämä ja Rockstar Gamesin julkaisema avoimeen pelimaailmaan sijoittuva kolmannen persoonan ammunta- ja toimintaseikkailupeli. Peli julkaistiin PlayStation 3- ja Xbox 360 -pelikonsoleille sekä tietokoneelle Microsoft Windows -käyttöjärjestelmälle vuoden 2011 toukokuussa. Tapahtumiltaan peli sijoittuu vuoden 1947 Los Angelesiin, ja tapahtumien keskipisteessä on Los Angelesin poliisin konstaapeli Cole Phelps, joka kokee ammattinsa valoisan ja varjoisan puolen ratkaistessaan rikoksia poliisin eri yksiköissä eri työpariensa avustuksella. Selvittääkseen rikoksen pelaajan täytyy tutkia rikospaikka, etsiä johtolankoja ja kuulustella rikoksesta epäiltyjä.

Pelissä on vahvoja vaikutteita 1940- ja 1950-lukujen film noir -henkisistä elokuvista. Film noirin tapaisesti peliä voi pelata myös mustavalkoisilla grafiikoilla värillisen grafiikan lisäksi. Pelissä on myös viitteitä maineikkaisiin etsivä- ja gangsterielokuviin, kuten Myrskyvaroitus, Chinatown, Lahjomattomat, Musta Dahlia ja L.A. Confidential.

L.A. Noire hyödyntää reaaliaikaista Lightsprintin valaistustekniikkaa sekä Depth’s Analysisin elokuva- ja peliteollisuudelle kehittämää uutta MotionScan-nimistä tekniikkaa, jossa näyttelijöiden ilmeet on tallennettu 32 ympäröivällä kameralla jokaisesta mahdollisesta kulmasta. Kyseisen teknologian hyödyntämisellä on merkitystä etenkin tilanteisiin, joissa pelaajan tulee kuulustella mahdollisia epäiltyjä ja päätellä kasvojen eleistä, valehtelevatko vai puhuvatko he totta.

L.A. Noire oli ensimmäinen videopeli, jota esiteltiin Tribecan elokuvajuhlilla. Ilmestyessään peli sai ylistäviä arvioita sekä tarinakerronnastaan että MotionScan-teknologian oivasta hyödyntämisestä, ja vuoden 2012 helmikuuhun mennessä sekä tietokone- että konsoliversioiden yhteismyynti ylitti jo viiden miljoonan kappaleen rajan.

Marraskuussa 2017 peli julkaistiin myös PlayStation 4:lle, Xbox Onelle ja Nintendo Switchille sekä joulukuussa virtuaalitodellisuuteen HTC Vivelle. Kyseisissä versioissa on paremmat grafiikat sekä valaistus, ja siihen kuuluu kaikki ladattava sisältö.

Vastaanotto 

L.A. Noire sai hyvän vastaanoton peliarvostelijoilta. Se sai pisteet 89/100 PlayStation 3- ja Xbox 360 -konsoleilla ja pisteet 83/100 PC Metacriticissä. GameRankings antoi PlayStation 3 -versiolle pisteet 88,15 %, Xbox 360 -versiolle pisteet 87,93 % ja PC-versiolle pisteet 81,70 %. L.A. Noire sai kiitosta hyvästä tarinasta ja naama-animaatio-teknologiasta. 

Pelaaja antoi pelille täydet pisteet (10/10). Gamereactor antoi pelille pisteet 9/10 kehuen loistavaa tunnelmaa, vangitsevaa tarinaa ja vertaansa vailla olevaa musiikkia.

Lähteet 

1940-luvulle sijoittuvat videopelit
Kolmannen persoonan ammuntapelit
Toimintaseikkailupelit
Avoin pelimaailma -pelit
Vuoden 2011 videopelit
PlayStation 3 -pelit
Xbox 360 -pelit
Windows-pelit
Seulonnan keskeiset artikkelit
PlayStation 4 -pelit
PlayStation 4 Pro -tehostetut pelit
Xbox One -pelit
Nintendo Switch -pelit
Team Bondi

Team Bondi oli australialainen videopelejä tuottanut yritys. Yhtiön perusti Brendan McNamara, joka työskenteli aiemmin Sony Computer Entertainmentille Lontoossa. Hän myös käsikirjoitti ja ohjasi The Getawayn, joka on myynyt yli neljä miljoonaa kappaletta PlayStation 2:lle. Vuonna 2011 julkaistiin Team Bondin kehittämä L.A. Noire.

Team Bondi ajautui pian L.A. Noiren julkaisun jälkeen talousvaikeuksiin ja se lopetti toimintansa loppuvuonna 2011. Yhtiö kärsi ennen lopettamista pahoista talousvaikeuksista ja sillä oli pelkästään omille työntekijöilleen yli 1,4 miljoonan Australian dollarin velat.

Lähteet

Australialaiset videopeliyritykset
Tanssi yli hautojen (vuoden 1950 elokuva)

Tanssi yli hautojen on suomalainen elokuva vuodelta 1950. Elokuvan on ohjannut Toivo Särkkä.

Elokuva kertoo kartanontytär Ulla Möllersvärdin ja Venäjän keisarin Aleksanteri I:n romanssista. Elokuva sijoittuu vuoteen 1809. 

Waltari teki sotavuosina kaksi elokuvakäsikirjoitusta, joista toinen oli Keisari rakastuu. Kun se ei toteutunut, hän muokkasi sen romaaniksi Tanssi yli hautojen, johon tämä elokuva perustuu.

Kritiikissä todetaan, että elokuva on haastava yritys 1800-luvun epookin luomiseksi, vaikka siinä puutteita onkin. Taitavasti luodun ajankuvan rinnalla vuoropuhelun teatraalisuus tekee elokuvasta paikoin tahattoman koomisen..

Näyttelijät

Lähteet

Suomalaiset historialliset elokuvat
Mika Waltarin teoksiin perustuvat elokuvat
Suomalaiset romaaneihin perustuvat elokuvat
Suomalaiset mustavalkoelokuvat
Toivo Särkän ohjaamat elokuvat
Vuoden 1950 suomalaiset elokuvat
Rea

Rea on naisen etunimi, joka esiintyy myös suku­nimenä. Nimi on peräisin kreikka­laisesta myto­logiasta, jossa Rhea oli Kronoksen puoliso ja muun muassa Zeuksen äiti. Nimen alkuperästä ei ole varmaa tietoa, mutta sen on arveltu perustuvan kreikan sanaan ‘ρεω (rheo) ’virrata’ tai ‘ρεος (rheos) ’virta’.

Nimen on tehnyt tunnetuksi myös rooma­lainen perimätieto, jonka mukaan Rhea Silvia oli Rooman perustajien, Romuluksen ja Remuksen äiti. Myöhempinä aikoina nimi on toisinaan käsitetty myös lyhentymäksi nimestä Margareta, Teresa tai Regina. 

Suomessa nimi Rea on 1900-luvun alusta vuoden 2019 loppuun mennessä annettu 1017 naiselle. Lisäksi nimi on annettu muodossa Rhea 206 ja muodossa Reea 227 naiselle. Nimeä ei ole suomen­kielisessä kalenterissa, mutta suomen­ruotsalaisen kalenterin mukaan Rean nimipäivä on 8. huhtikuuta. Suomessa nimestä on käytössä myös muunnos Reija, jonka nimipäivä on 19. syyskuuta.

Tunnettuja Rea- ja Rhea -nimisiä

Etunimenä 

 Rea Garvey (s. 1973), irlantilainen laulaja
 Rea Mauranen (s. 1949), suomalainen näyttelijä
 Rhea Perlman (s. 1948), yhdysvaltalainen näyttelijä
 Rhea Seddon (s. 1947), yhdysvaltalainen astronautti
 Rhea Seehorn (s. 1972), yhdysvaltalainen näyttelijä
 Rea Tallgren (s. 1986), suomalainen radiotoimittaja ja -juontaja

Sukunimenä 

 Caroline Rhea (s. 1964), kanadalainen stand up -koomikko ja näyttelijä
 Chris Rea (s. 1951), englantilainen laulaja, lauluntekijä ja kitaristi
 Domenico Rea (1921–1994), italialainen kirjailija ja journalisti
 Jonathan Rea (s. 1987), brittiläinen ratamoottoripyöräilijä
 Peggy Rea (1921–2011), yhdysvaltalainen näyttelijä
 Stephen Rea (s. 1946), pohjoisirlantilainen näyttelijä

Lähteet 

Etunimet
Sukunimet
Henrik Kihlman

Henrik Peter-Johan Kihlman (s. 1961) on suomalainen hopeaseppä ja muotoilija. Hän valmistui hopeasepäksi vuonna 1987 Lahden Muotoiluinstituutin Kultaseppäkoulusta. Hopeaseppämestarin tutkinnon hän suoritti vuonna 1991 ja muotoilija AMK -tutkinnon 1999.

Kihlman työskenteli Kalevala Korussa 1990 ja omassa työhuoneessa nimeltä Studio K:n 1990 - 2000. Vuonna 2000 hän perusti kultasepänliikkeen Alfred K. Silver & Jewellery Show Room. Liike sai nimensä Kihlmanin iso-isän iso-isän, liikemies ja pappi Alfred Kihlmanin mukaan, jonka rakentamassa talossa liike sijaitsee Helsingin Korkeavuorenkadulla. Henrik Kihlmanin töitä löytyy mm. Kansallismuseon kokoelmista ja Johanneksenkirkosta Helsingissä.

Henrik Kihlman oli Suomen kultaseppien liiton johtokunnan jäsen 2006 - 2010 ja varapuheenjohtajana 2008 - 2010. Hän kuuluu myös Suomen hopeaseppien r.y.-Finlands Silversmeder r.f. perustajajäseniin ja toimi yhdistyksen ensimmäisenä puheenjohtajana. Suomen Jalometalliteollisuusliiton puheenjohtaja 2008-. Kihlman työskenteli huutokauppahuone Bukowskin hopea- ja koruosaston intendenttinä vv 2010-2013. Vuoden 2014 alusta lukien hän on toiminut Suomen Kultaseppien liiton toimitusjohtajana.

Lähteet

 Kyyhky ja Karitsa. Pyhä design Helsingin kirkoissa. Helsingin seurakuntayhtymä. Helsinki 2006.
 Fagerström, Raimo: Hopeaa Suomen kansallismuseon kokoelmissa. Museovirasto. Sulkava 2000.
 Oikarinen, Valle J.: Suomalaisia hopeisia teesiivilöitä 1700-luvun lopulta nykypäivään. Helsinki 1999.
 Nokela, Leena (toim.): Rakkaat vanhat tavarat. Otava. Keuruu 1998.
 http://www.suomenkultaseppienliitto.fi/

Suomalaiset muotoilijat
Vuonna 1961 syntyneet
Elävät henkilöt
Showtime (pohjoismainen televisiokanava)

Showtime eli täsmällisemmin Showtime Scandinavia oli pohjoismaisen NonStop Television -yhtiön elokuvakanava. Sen pääsisältö koostui toiminta- ja tieteiselokuvista. Kanava kuului osana Turner Broadcasting System, Inc. -yhtymään sen ostettua NonStop Televisionin. Samanlaisesta nimestään ja lisenssillä käytettävästä kanavalogostaan huolimatta pohjoismainen Showtime ei ollut sama kanava kuin amerikkalainen versio. 

Showtime Scandinavia lopetti toimintansa heinäkuussa 2015.

Lähteet

Televisiokanavat
Pohjoismaat
Vuonna 2004 perustetut televisiokanavat
Kevätvillaselkä

Kevätvillaselkä (Achlya flavicornis) on sirppisiipismäisiin kuuluva, erittäin yleinen yöperhoslaji. Se kuuluu kevään aivan ensimmäisiin yöperhosiin.

Koko ja ulkonäkö 
Kevätvillaselkä on keskikokoinen perhoslaji, jota erehtyy helposti pitämään yökkösenä. Etusiipien pohjaväri on sinertävän harmaa. Sisempi poikkiviiru on tumma ja kaksinkertainen. Ulompi poikkiviiru on myös tumma mutta yksinkertainen. Siiven kärkiosassa on tumma, aaltoileva viiru, joka erottuu joskus huonosti ja joka päättyy etureunassa aivan siiven kärkeen. Keskisarakkeessa on selkeänä erottuva valkoinen tai vaaleanharmaa rengastäplä sekä hieman himmeämpi munuaistäplä. Takasiivet ovat etusiipiä vaaleammat ja sävyltään hieman rusehtavat. Takasiipien reuna on hieman muuta siipeä tummempi, ja siiven poikki kulkee tummempi, kaksinkertainen kaariviiru. Perhosen ruumis on kokonaan tuuhean, harmaan karvoituksen peittämät, ja karvat muodostavat keskiruumiin selkäpuolelle kaksi terävää tupsua. Tuntosarvet ovat kuitenkin selvästi oranssinkeltaiset, mihin tieteellinen lajinimikin viittaa. Siipiväli on 35–40 mm.

Toukka on nuorena sammaleenvihreä, myöhemmin ruskeansävyinen, ja sen pinnassa on ryhmittäin mustareunaisia, valkoisia pisteitä. Kylkien alaosat ovat vaaleammat. Toukan pää on ruskea.

Levinneisyys ja lentoaika 
Kevätvillaselkää tavataan läntisestä Euroopasta Itä-Siperiaan. Suomessa lajia tavataan koko maassa aivan pohjoisinta Lappia myöten. Keski-Euroopassa lento alkaa jo maaliskuussa, mutta Suomessa perhoset lentävät huhtikuun alusta toukokuun alkupuolelle lentoajan huipun osuessa vapun tienoolle.

Elinympäristö ja elintavat 
Kevätvillaselkä on erittäin yleinen, mutta yöllä lentävänä lajina sitä ei helposti tapaa. Lisäksi siipien väritys ja kuviointi naamioivat perhosen puunrungolle päiväsaikaan. Aikuiset perhoset viihtyvät koivua kasvavilla paikoilla ja tulevat sekä valolle että syötille. Kotelo talvehtii.

Ravintokasvi 
Toukan ravintokasveja ovat koivut (Betula).

Lähteet

Aiheesta muualla 
 Suomen Perhostutkijain Seura
 Moths and Butterflies of Europe and North Africa 

Sirppisiivet ja villaselät
Lounais-Hämeen luonnonsuojeluyhdistys

Lounais-Hämeen luonnonsuojeluyhdistys on vuonna 1951 perustettu paikallinen luonnonsuojeluyhdistys. Se toimii Lounais-Hämeen alueella, johon kuuluvat Forssa, Humppila, Jokioinen, Somero, Tammela, Urjala ja Ypäjä. Jäseniä yhdistyksellä on noin 1300.

Yhdistys on Tieteellisten seurain valtuuskunnan jäsen ja sen toiminta keskittyy luonnonsuojeluun, tutkimukseen ja valistukseen. Yhdistys ylläpitää Forssan luontomuseota (aiemmin Forssan luonnonhistoriallinen museo) ja julkaisee vuosittain Lounais-Hämeen Luonto -lehteä.

Yhdistyksen syntyvaiheen keskeinen vaikuttaja ja sen ensimmäinen ja toistaiseksi pitkäaikaisin puheenjohtaja oli lääketieteen ja kirurgian tohtori Torild Brander (1904–1992).

Katso myös
 Lounais-Hämeen kotiseutu- ja museoyhdistys

Lähteet

Aiheesta muualla  

Lounaisluonto.net
Tieteellisten seurain valtuuskunta
Forssan luontomuseo
Lounais-Hämeen Luonto (Lounaisluonto.net)

Suomen luonnonsuojeluliitto
Lounais-Häme
Haxe

Haxe on useassa ympäristössä toimiva ohjelmointikieli, jonka kääntäjä voi tuottaa useita yleisessä käytössä olevia ohjelmointikieliä. Sen mahdollisia kohteita ovat mm. seuraavat:
 Flash-sovellukset
 Asiakaspuolen websovellukset
 Apachen CGI-sovellukset
 Omillaan toimivat työpöytäsovellukset.



Historia 

Haxen kehitys alkoi 22.10.2005. Versio 1.0 julkaistiin 17.4.2006 ja versio 2.0 julkaistiin 28.7.2008.

Viimeisin versio 3.4.0-rc.1 on julkaistu 30.11.2016.

Käännöskohteet 

Haxe-kielisiä ohjelmia voi kääntää useissa eri virtuaalikoneissa suoritettaviksi kieliksi, sekä natiivikoodiksi käännettäviksi kieliksi kuten C++. Versio 3.3.0 tukee seuraavia käännöskohteita:
 Flash 6-8
 Flash 9-10
 Neko
 PHP
 Actionscript 3
 Java
 JavaScript
 C++
 C#
 Python
 Lua

Suositeltuja Ohjelmointiympäristöjä

Suosituimpia ja helppokäyttöisimpiä ohjelmointiympäristöjä ovat:
 HaxeDevelop 
 FlashDevelop

Kielen ominaisuudet 

Haxe muistuttaa ActionScript- ja JavaScript-kieliä, mutta sisältää muitankin ominaisuuksia. Se on olio-ohjelmointikieli, jossa on poikkeuksia. Sen tyyppimalla on vahva tyypitys, joka kuitenkin mahdollistaa dynaamisten tyyppien käytön. Kielessä on hyvä tuki geneerisyydelle, reflektiolle ja funktionaaliselle ohjelmoinille.

Enumeroidut tyypit ovat merkittävässä asemassa haxe-kielessä. Niillä voi olla parametrejä ja ne voivat olla rekursiivisia, joten ne muistuttavat esim. Haskell- ja ML-kielten algebrallisia tietotyyppejä.

    enum Color {
        red;
        green;
        blue;
        rgb: ( r : Int, g : Int, b : Int );
    }
 
    class Colors {
        static function toInt ( c : Color ) : Int {
            return switch ( c ) {
                case red: 0xFF0000;
                case green: 0x00FF00;
                case blue: 0x0000FF;
                case rgb(r, g, b): (r << 16) | (g << 8) | b;
            }
        }
        static function validCalls() {
             var redint = toInt(Color.red);
             var rgbint = toInt(Color.rgb(100,100,100));            
        }
    } (muokattu haxe-oppaan pohjalta)
Ohjelmointikielet
ICarly

iCarly on yhdysvaltalaisen Nickelodeon-kaapelikanavan nuorten tilannekomediasarja. Televisiosarjan ensi-ilta oli 8. syyskuuta 2007. Sarja päättyi 23. marraskuuta 2012. Sarjaa tehtiin kaikkiaan kuusi tuotantokautta.

Juoni 
Sarja kertoo Carly Shay -nimisestä tytöstä (Miranda Cosgrove), joka tekee omaa internet-show'ta nimeltä iCarly ystäviensä Samin (Jennette McCurdy) ja Freddien (Nathan Kress) kanssa. Tyttöjen temppuvideo päätyy vahingossa Splash Face -nettisivustolle ja suursuosiosta rohkaistuneena Carly pestaa Samin juontokaveriksi ja toisen ystävänsä Freddien tekniseksi tuottajaksi. Niin he saavat iCarlyn viikoittaiseksi show’ksi. Carlyn veli Spencer tekee erikoisia keksintöjä, jotka ovat todella näkyvästi sarjassa mukana.

Yhteenveto

Aiheesta muualla 

 

Yhdysvaltalaiset televisiosarjat
Tilannekomediat
2000-vuosikymmenen televisiosarjat
2010-luvun televisiosarjat
Nickelodeonin televisio-ohjelmat